Tarifele lui Trump pe oțel și aluminiu intră în vigoare: Cum răspunde Uniunea Europeană și ce impact au asupra României
Tarifele de 25% impuse de SUA la importurile de oțel și aluminiu au intrat în vigoare miercuri, „fără excepții sau scutiri”. Ca reacție, Uniunea Europeană a anunțat taxe asupra bunurilor americane, iar președinta Comisiei Europene a avertizat că acest nou război comercial va perturba lanțurile de aprovizionare, va crea incertitudine economică și va duce la creșterea prețurilor pentru consumatorii din ambele regiuni. În România, specialiștii estimează că această decizie va duce la o reducere a producției, cu efecte precum tăieri de costuri, pierderi de locuri de muncă și relocarea afacerilor în zone neafectate de noile tarife.